stanford-oval/wikipedia huggingface dataset:
Efecte
Historia > 2013–

Kun talous oli saatu kuntoon vuoteen 2013 mennessä, Efecte uudisti strategiaansa ja päätti siirtyä toimittamaan ohjelmistoja pilvipalveluna, eli niiden käyttö ei vaatinut asiakkailta ohjelmien asennuksia tai omia palvelimia. Pilviratkaisuja oli kokeiltu jo vuodesta 2009 lähtien. Aiemmin varatoimitusjohtajana työskennellyt Sakari Suhonen siirtyi toimitusjohtajaksi helmikuussa. Kun lisenssimyynnistä siirryttiin jatkuvaan kuukausilaskutukseen, muutos oli iso niin liiketoimintamallissa, myynnissä kuin kulttuurissakin. Tuotekehitykseen alettiin panostaa entistä voimakkaammin ja yhtiö alkoi rakentaa pilvialustaa, joka ei ollut riippuvainen suurista pilvialustatarjoajista, kuten Microsoftista tai Amazoninista. Alkuvuonna Efecte osti RM5 Softwaren, joka oli keskittynyt identiteetinhallintaohjelmistoihin.  Efecte perusti oman myyntiorganisaation ja luopui kumppanimyynnistä. Myös konsultointiliiketoiminta aloitettiin uudelleen.
Vuonna 2015 Efecte julkaisi uuden ratkaisualustan, Efecte Edgen. Yhtiöllä oli noin 200 asiakasta. Yritys siirsi myös vanhat asiakkaansa pilvipalveluidensa käyttäjiksi.
Vuonna 2016 liikevaihto oli 8,3 miljoonaa euroa.
Vuoteen 2017 mennessä Efecten asiakkaiden määrä oli kasvanut noin kolmeensataan ja sillä oli 80 työntekijää. Työntekijämäärä kolminkertaistui Saksassa, kun Efecte palkkasi siellä kilpailijansa, yhdysvaltalaisen Cherwellin kuusihenkisen tiimin. Erikoista kasvustrategiaa Efecte perusteli sillä, että tiimi tunsi hyvin markkinat ja oli työntekijöinä valmiimpia kuin alan ulkopuolelta tulevat. Joulukuussa yhtiö listautui Helsingin pörssin First North -markkinapaikalle.  Yrityksen liikevaihto ylitti ensimmäistä kertaa 10 miljoonan euron rajan.
Heinäkuussa 2018 viisi vuotta toimitusjohtajana toimineen Sakari Suhosen seuraajaksi valittiin Niilo Fredriksonin. Suhosen aikana uudistettiin yrityksen tuoteportfoliota, siirryttiin pilvimaailmaan ja listauduttiin pörssiin. Yritys oli palkannut myös kymmeniä uusia työntekijöitä edellisen vuoden aikana. Fredrikson aloitti työnsä syyskuussa. Viennin osuus yrityksen liikevaihdosta oli 20 prosenttia.
Keväällä 2019 SaaS-liiketoiminnan osuus liikevaihdosta oli puolet.
Toukokuussa 2022 Efecte kertoi ostavansa puolalaisen SaaS-yhtiön. InteliWise oli keskittynyt keskusteluiden automatisointiin tekoälyn avulla.
Organisaatio

Efecte-konsernin emoyhtiö on Efecte Oyj, sen pääkonttori on Espoossa ja se työllistää yli 100 henkilöä Suomessa, Ruotsissa sekä Saksassa. Yritys palvelee pohjoismaalaisia asiakkaita Tukholmasta käsin ja saksalaisia, sveitsiläisiä ja itävaltalaisia asiakkaita Münchenistä. Saksassa Efecte toimii yhteistyössä Bechtle GmbH IT System House Hamburgin kanssa.
Efecten toimitusjohtaja on Niilo Fredrikson ja sen hallitukseen kuuluvat hallituksen puheenjohtaja Pertti Ervin lisäksi Turkka Keskinen, Kari J. Mäkelä, Päivi Rekonen ja  Hannu Vaajoensuu.
Tuotteet

Efecte tarjoaa pilvipohjaisia it-palvelun- ja identiteetinhallinnan ohjelmistoja ja niihin liittyviä asiantuntijapalveluita. Efecten tarjoamalla alustalla erilaisia palveluita voidaan digitalisoida, hallinnoida ja automatisoida. Alustaa on käytetty esimerkiksi IT:n, henkilöstöhallinnon tai taloushallinnon palveluita ja asiakaspalvelua ja pääsyoikeuksia. Sitä käytetään myös toimitilapalveluihin, sopimuksiin, taloushallinnon palveluihin ja käyttövaltuuksiin.
Vuonna 2019 yhtiön liikevaihdosta 80 prosenttia tuli palvelunhallinnasta ja loput 20 prosenttia identiteetinhallinnasta. Palvelunhallintaan kuuluvat yritysten it-palveluiden suunnittelu, toimittaminen, hallinta ja kehittäminen. Identiteetinhallinnalla tarkoitetaan käyttäjien identiteetin ja käyttöoikeuksien luomista, hallitsemista ja tallentamista. Efecten tarjoamia tiketöintijärjestelmiä käytetään it-toiminnoissa mutta enenevissä määrin myös esimerkiksi taloushallinnossa. Efecten alustaan on integroitu kanban-taulu, jossa tehtävät siirtyvät korttina vasemmalta (To Do) oikealle (Done) kulkien eri prosessivaiheiden läpi. Efecten ohjelmistotuotteisiin liittyen tarjotaan myös palveluita kuten käyttöönottoprojekteja, integrointityötä, koulutusta ja asiakasympäristöjen kehittämistä.
Efecten asiakkaita ovat erilaiset palveluorganisaatiot suurissa ja keskisuurissa yrityksissä ja julkishallinnossa. Suomessa sen asiakkaita ovat esimerkiksi Mehiläinen, Musti ja Mirri ja Sarastia. Sveitsissä sen suurimpia asiakkaita on hotelliketju Hotelplan Group, jolla on 1600 toimipistettä.
Tunnustuksia

Vuonna 2008 Efecte oli vuosittain tehtävässä suomalaisen ohjelmistoalan yrityskartoituksessa ainoa niin kutsuttu gaselliyritys. Määritelmän mukaan gaselliyritys kasvaa kolmena perättäisenä vuotena vähintään 50 prosenttia.
Vuonna 2020 Efecte sijoittui Great Place to Work Finlandin selvityksessä Suomen 10. parhaaksi työpaikaksi keskisuurten yritysten sarjassa
Aiheesta muualla

Efecten verkkosivut
RS Canum Venaticorum

| RS Canum Venaticorum |
| --- | --- |
HD-designaatio:  HD 114519
Muut designaatiot:  RS CVn, HIP 64293, BD+36 2344, Gliese 501.1
Fyysiset ominaisuudet
Näennäinen kirkkaus:  +8.07 mv
Absoluuttinen kirkkaus:  +2.90 Mv
Spektriluokka:  K2III
Väri-indeksi:  Oranssinpunainen
Lämpötila:  5,859 K
Muuttujatyyppi:  Algol-muuttuja
Astrometriset ominaisuudet
Tähdistö:  Ajokoirat
Rektaskensio (J2000):  13h 10m 36.94s
Deklinaatio (J2000):  +35° 56' 05.4
Etäisyys:  521.86 valovuotta
RS Canum Venaticorum on muuttuva jättiläistähti Ajokoirien tähdistössä. Se on myöskin kaksoistähti. Sen voi nähdä kiikareilla.
Fairytale – keijukaisten maailma

| Fairytale – keijukaisten maailma> FairyTale: A True Story |
| --- | --- |

Ohjaaja:  Charles Sturridge
Käsikirjoittaja:  Ernie Contreras
Perustuu:  Arthur Conan Doylen muistiinpanoihin
Tuottaja:   Wendy Finerman  Bruce Davey 
Säveltäjä:  Zbigniew Preisner
Kuvaaja:  Michael Coulter
Leikkaaja:  Peter Coulson
Pääosat:   Florence Hoath  Elizabeth Earl  Peter O'Toole 
Valmistustiedot
Valmistusmaa:  Yhdysvallat
Tuotantoyhtiö:   Hollywood Pictures  Icon Entertainment International 
Levittäjä:  Paramount Pictures Netflix
Ensi-ilta:  1997
Kesto:  94 min.
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Fairytale - keijukaisten maailma (engl. FairyTale: A True Story) on Charles Sturridgen ohjaama yhdysvaltalainen fantasiaelokuva vuodelta 1997. Elokuvan pääosia esittävät Florence Hoath, Elizabeth Earl ja Peter O'Toole. Elokuva perustuu sir Arthur Conan Doylen muistiinpanoihin Cottingleyn keijukaisista.
Aiheesta muualla

Fairytale – keijukaisten maailma Internet Movie Databasessa (englanniksi)
RSI

Rsi voi tarkoittaa seuraavia asioita:
Italian sosiaalinen tasavalta, RSI
riisi eli 500 arkkia paperia, rsi
Pää edellä

Pää edellä on vuonna 2017 julkaistu suomalainen komediasarja, jonka pääosissa näyttelevät Lauri Tilkanen, Ylermi Rajamaa ja Kalle Lamberg.
10-osaisen sarjan tapahtumat kertovat kolmesta ystävästä, joilla on liikaa aikaa käsissään.
Sarjan ohjaaja on Jäppi Savolainen ja käsikirjoittajat Markus Laitinen sekä Santeri Mäkinen.
Tuottajina toimivat Tarja Ahava, Riina Kullas, Roope Lehtinen ja Jarkko Luoma.
Tuotantoyhtiö on Moskito Television.
Aiheesta muualla

Sarja IMDb-sivustolla
Sarja Elisa Viihde Viaplay -suoratoistopalvelussa
Tekijöiden haastattelu, Mesta.net 27.4.2017
English Gardner

| Mitalit | Mitalit | Mitalit |  |
| --- | --- | --- | --- |
|  English Gardner |  English Gardner |  English Gardner |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | 4×100 m |  |
|  Hopeaa | Tokio 2020 | 4×100 m  |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | 4×100 m |  |
|  Hopeaa | Peking 2015 | 4×100 m |  |
English Gardner  (s. 22. huhtikuuta 1992) on yhdysvaltalainen pikajuoksija. Gardner kuului hopeaa saavuttaneisiin Yhdysvaltain pikaviestijoukkueisiin MM-kilpailuissa Moskovassa 2013 ja Pekingissä 2015. Henkilökohtaisella 100 metrin matkalla hän sijoittui neljänneksi Moskovassa 2013 ja karsiutui välierissä Pekingissä 2015. Hän juoksi kolmannen osuuden olympiakultaa voittaneessa Yhdysvaltojen 4 × 100 metrin viestijoukkueessa Rio de Janeirossa 2016. Samojen kisojen 100 metrillä hän sijoittui seitsemänneksi. Dohan MM-kilpailuissa 2019 hän keskeytti 100 metrin välieräjuoksun. Vuonna 2021 järjestetyissä Tokion olympialaisissa hän juoksi alkuerissä Yhdysvaltojen pikaviestijoukkueessa, joka loppukilpailussa saavutti toisella kokoonpanolla hopeaa.
Gardner voitti 100 metrin Yhdysvaltain-mestaruuden 2013 ja 2016. Hänen ennätyksensä on 100 metrillä 10,74 ja 200 metrillä 22,62.
Emmi Kaislakari

| Emmi Kaislakari> Henkilötiedot |
| --- | --- |
Syntynyt: 1984 Taivassalo
Kansalaisuus:  Suomi
Ammatti:  näyttelijä
Emmi Kaislakari (s. 1984 Taivassalo) on suomalainen näyttelijä ja laulaja.
Ura

Emmi Kaislakari valmistui näyttelijäksi (TeM) Tampereen yliopiston näyttelijäntyön laitokselta Nätyltä keväällä 2011.
Alun perin turkulainen Kaislakari on näytellyt muun muassa Turun Nuoren Teatterin, Åbo Svenska Teaterin, Tampereen Työväen Teatterin sekä Turun Kesäteatterin produktioissa. Näytteli Maria Vassia Turun Nuoren Teatterin Kulttuuripääkaupunki 2011 -hankkeessa 1827 – Infernal Musical.
Työskennellyt kiinnitettynä näyttelijänä Tampereen Työväen Teatterissa vuodesta 2011 muun muassa näytelmissä Vuonna 85, Next to Normal, Evita, Ihmisellinen mies sekä Kerjäläinen ja jänis.
Solmi vuonna 2004 levytyssopimuksen Poko Rekordsin kanssa ja perusti pop-duo MayBeen yhdessä Susanna Volannon kanssa. MayBee teki kaksi levyä. Vuonna 2009 Kaislakari lauloi Sami Hintsasen aisaparina Hintsanen Party Projectissa.
Kaislakari on näytellyt myös muun muassa Kummeli V-elokuvassa.
RealPlayer

| RealPlayer |
| --- | --- |

 RealPlayer 11.0
Kehittäjä:  RealNetworks
Tiedot
Ohjelmistotyyppi:  Mediasoitin
Alusta:  Linux, OS X, Palm OS, Symbian OS, Unix, Windows
Lisenssi:  Freemium
Aiheesta muualla
www.real.com
RealPlayer on mediasoitin, jonka on kehittänyt RealNetworks. Soitin toistaa useita eri mediaformaatteja, kuten RealAudiota, RealVideota, MP3, MPEG-4, QuickTime, Windows-formaatteja jne. Soittimessa voi mm. koota mediakirjastoja sekä polttaa CD-levyjä.
Ensimmäiset versiot RealPlayeristä ilmestyivät huhtikuussa vuonna 1995. RealPlayer oli suosittu suoratoiston mediasoitin internetin alkuaikoina, mutta sittemmin Adobe Flashiin perustuvat verkkosivuille upotettavat videotoistimet ja myöhemmin HTML5-video ovat syrjäyttäneet sen.
RealPlayerin kilpailijoiksi kehittivät Microsoft Windows Media Playerin ja AppleiTunesin. Esimerkiksi Ylen radiouutislähetykset toimitettiin verkkoon aiemmin RealAudio-muodossa.
RealPlayeristä on kaksi versiota, ilmainen ja maksullinen, joista maksullinen tarjoaa enemmän ominaisuuksia.
Real Analysis

Kirja Real Analysis
Real Analysis on H.L. Roydenin kirjoittama kirja, joka käsittelee analyysia reaaliluvuilla. Kirja on jaettu kolmeen eri osaan, joista ensimmäinen käsittelee funktioteoriaa reaalilukumuuttujilla, toinen osa abstrakteja avaruuksia ja kolmas osa yleistä mitta- ja integroimisteoriaa. Kirjan on kustantanut Macmillan Publishing Company ja se on painettu Yhdysvalloissa.
Reaktori

Reaktori tarkoittaa seuraavia asioita:
ydinreaktori, laite, jolla tuotetaan ydinreaktioita
kemiallinen reaktori, laite tai astia, jossa ajetaan kemiallista reaktiota
reaktori, sähköverkkoon kytketty kela, sähköinen komponentti
Reactor, video- ja Atari 2600 -peli
Re-ac-tor, Neil Youngin ja Crazy Horsen albumi vuodelta 1981.
Reaktori, Metropolia ammattikorkeakoulun opiskelijoiden radiokanava.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reaktori”, voi hakea sivunnimihaulla, laajalla sivunnimihaulla tai tekstihaulla.
RSM-54

RSM-54 on neuvostoliittolais-venäläinen mannertenvälinen ballistinen ohjus. Sitä edeltävän mallin, R-29RM:n suunnittelu aloitettiin 1979 akateemikko V. Makeejevin suunnittelutoimistossa rakettiyhdistelmä D-9RM:ää varten.
Suunnittelutavoitteena oli valmistaa mannertenvälinen ohjus, joka kykeni tuhoamaan maanpäällisiä pienehköjä kohteita siten, että sukellusveneiden järjestelmiä olisi tarvinnut muuttaa sen vuoksi vain mahdollisimman vähän.
Suuri osa ohjuksen teknillisistä ratkaisuista oli peräisin RSM-40 -ohjuksesta. Ensimmäisessä suunnitteluvaiheessa ammuttiin malliraketteja uivalta alustalta, samanaikaisesti malliraketteja laukaistiin myös maalta. Yhteensä ammuttiin 16 rakettia, joista kymmenen osoittautui onnistuneiksi. Kolmannessa vaiheessa malliraketteja laukaistiin Neuvostoliiton kommunistisen puolueen XXVI puoluekokous -nimiseltä sukellusveneeltä.
Ohjusten valmistus keskeytettiin 1996. Venäjän federaation hallitus kuitenkin päätti 1999, että Krasnojarskin koneenrakennustehdas aloittaisi uudistetun version, RSM-54 "Sineva":n valmistuksen. Merkittävin ero aikaisempiin ohjuksiin verrattina oli se, että eri vaiheiden mittoja, kymmenen eri ohjusta, jotka voidaan ohjata eri maaleihin, parannettu sähkömagneettisen impulssin kestokykyä, parannettu vastustajan ilmatorjunnan määritystä. Siinä on myös Mahalit-3 -satelliittinavigointi- ja laskentayksikkö, joka on tarkoitettu alun perin MBR "Bark":lle.
R-29M -ohjuksen perustalta on tehty Shtil-1 -ohjus, jonka massa on 100 kg.
Tekninen erittely

Lentoonlähtömassa 40 300  kg
Suurin kantama     8 300  km
Tarkkuus             500  m
Kantoraketti           2   vaihetta
Pituus                13   metriä
Halkaisija             1,8 metriä
Ex nihilo

Ex nihilo on latinankielinen sanonta, joka tarkoittaa ”tyhjästä”. Usein sanonta esitetään muodossa creatio ex nihilo eli tyhjästä luotua. Sanontaa käytetään usein uskonnollisissa tai filosofisissa väitteissä. Monissa uskonnoissa, kuten kristinuskossa, islamissa ja juutalaisuudessa uskotaan jumalan luoneen kaikkeuden tyhjästä. Tuomas Akvinolaisen mukaan creatio ex nihilo tarkoittaa sitä, että luodulla ei ole pre-eksistenttiä materiaalista syytä.
Vastaväite sanonnalle on ex nihilo nihil fit eli tyhjästä ei synny mitään.
Ex ja Expt

| Ex, Expt |
| --- | --- |
 Ex-vaunu vuonna 2010.
Perustiedot
Tyyppi:  2. luokan matkustajavaunu
Liikennöitsijä:  VR
Valmistaja:  VR Pasilan konepaja, Valmet, Transtech
Lukumäärä:  Ex: 50, Expt: 18
Romutettu:  Ex: 31 Expt: 4
Numerointi:  Ex: 26201–26230, 26301–26320, 29941–29946 Expt: 26401–26418
Istumapaikkoja:  Ex: 79, Expt: 44
Raideleveys:  1 524 mm
Ex ja Expt ovat Valtionrautateiden ja sittemmin VR:n antamia matkustajavaunujen sarjatunnuksia. Ex on yksikerroksinen 2. luokan InterCity-vaunu eli Eko-luokan vaunu. Expt on yksikerroksinen Eko-luokan InterCity-vaunu, jossa on lemmikkipaikkoja. Molemmat sarjat ovat Pasilan konepajan, Valmetin ja Transtechin valmistamia. Sarjatunnuksessa E tarkoittaa 2. luokan vaunua, x tarkoittaa yksikerroksista vaunua, p tarkoittaa lemmikkivaunua ja t tarkoittaa tupakointitilaa. Expt-vaunuissa oli tupakointitila, mutta tupakointikielto junissa tuli voimaan 3. kesäkuuta 2013.
Expt-vaunut muutettiin 1. luokan Cx-vaunuista vuonna 2006. Samana vuonna neljä Ex-vaunua muutettiin kansainväliseen liikenteeseen tarkoitettuun sarjaan Exy. Myös vuonna 2008 kaksi Ex-vaunua muutettiin Exy-sarjaan. Kaikki kuusi Exy-vaunua palautettiin Ex-sarjaan 2012, ja ne saivat numerot 29941–29946.
Ensimmäisten Ex-vaunujen romutus aloitettiin 2020 ja Expt-vaunujen vuonna 2021. Huhtikuuhun 2021 mennessä Ex-vaunuja oli romutettu 31 ja Expt-vaunuja 4. Expt-vaunut poistuivat käytöstä 10. joulukuuta 2023. Vuonna 2024 VR laittoi 18 Ex-vaunua ja 11 Expt-vaunua yrityksille ja yhteisöille suunnattuun huutokauppaan.
Fallkulla

Fallkullan asuintaloja nähtynä etelästä Fallkullanpellon ja Ojanvarsipuiston yli.
Fallkullan kotieläintila.
Fallkulla on Helsingin Malmin kaupunginosassa, Malmin lentokentän osa-alueella sijaitseva kerrostalovaltainen asuntoalue Tapanilan ja Puistolan välissä, lähellä Malmin lentoaseman etelä-pohjoissuuntaisen kiitotien pohjoispäätä. Sen rakennustyöt saatiin valmiiksi vuonna 2005. Fallkullan asuntoalueen eteläpuolella on Fallkullan kotieläintila, jossa lapset ja nuoret voivat osallistua kotieläinten hoitoon sekä piha- ja puutarhatöihin. Se toimii Fallkullan kartanoksi kutsutun entisen maatilan alueella. Kartanon mansardikattoinen, huvilamainen päärakennus vuodelta 1907 on Gustaf Strengellin suunnittelema.
Kerrostaloalue on rakennettu entisen, Helluntaipalstoiksi kutsutun pientaloalueen paikalle. Syinä nimeen olivat kartanon eteläpuolen Sunnuntaipalstat ja se, että pohjoiset palstat oli tarinan mukaan erotettu kartanosta helluntain aikoihin. Alueella oli jopa 1920-luvulta peräisin olleita pientaloja, jotka Helsingin kaupunki lunasti ja purki kerrostalosuunnitelmien tieltä 1980-luvun lopulla. Suomen 1990-luvun alun lama, Vuosaaren satamaradan linjaussuunnitelmat ja muut syyt aiheuttivat viivästyksiä niin, että kerrostaloalue rakennettiin vasta 2003–2006 alkuperäistä suunnitelmaa pienimuotoisemmin. Savisen maaperän takia talot rakennettiin noin 15 metrin paalutusten varaan, mutta kiinteistöjen piharakenteissa on ilmennyt vajoamisia.
Alueen luoteisosan niin sanottuun Fallkullan kiilaan, pääradan ja Suurmetsäntien kulmaan, rakennetaan 2020-luvun alkupuolella asuintaloja vielä noin 1 300 asukkaalle.
Aiheesta muualla

Kuvia tai muita tiedostoja aiheesta Fallkulla Wikimedia Commonsissa
Fallkullan kotieläintila (Arkistoitu – Internet Archive)
Falloidiini

| Falloidiini |
| --- | --- |

Tunnisteet
CAS-numero:  17466-45-4
PubChem CID:  441542
Ominaisuudet
Molekyylikaava:  C35H48N8O11S
Moolimassa:  788,87 g/mol
Sulamispiste:  281 °C
Falloidiini on seitsemää aminohappoa sisältävä rengasrakenteinen peptidi ja fallotoksiineihin kuuluva sienimyrkky. Yhdistettä löytyy esimerkiksi kavalakärpässienistä.
Myrkytyksen ensioireita ovat voimakas hikoilu, oksentaminen ja ripuli. Fallotoksiinit estävät aktiinin polymerisaatiota ja depolymerisaatiota ja häiritsevät solukalvojen toimintaa. Valkokärpässienimyrkytyksissä fallotoksiinien osuus on vähäinen, ja kuolemaan johtavat maksavauriot ovat amatoksiinien aiheuttamia.
Aiheesta muualla

PubChem: Falloidiini (CID 441542)
Toxin and Toxin Target Database (T3DB): Phalloidin (englanniksi)
Raimo Päivinen

Raimo Ensio Päivinen (17. heinäkuuta 1934 Kitee – 4. kesäkuuta 2022 Joensuu) oli suomalainen poliitikko, joka toimi Suomen Sosialidemokraattisen Puolueen kansanedustajana vuonna 1979.
Työuransa Päivinen teki Postin palveluksessa vuodesta 1951 ja toimi muun muassa ensimmäisenä ekspeditöörinä Ilomantsissa vuosina 1977–1981, postikonttorin päällikkönä vuosina 1982–1986 ja postialueen päällikkönä vuodesta 1987.
Päivinen toimi kansanedustajana ajalla 1. helmikuuta 1979 – 23. maaliskuuta 1979 edustaen Pohjois-Karjalan läänin vaalipiiriä ja kuului Sosialidemokraattiseen eduskuntaryhmään. Edustajana hän seurasi Mikkelin läänin maaherraksi siirtynyttä Uki Voutilaista. Presidentin valitsijamiehenä Päivinen oli vuonna 1982.
Kunnallisia luottamustoimia Päivisellä oli Ilomantsissa muun muassa kunnanvaltuuston jäsenenä ja kunnanhallituksen puheenjohtajana sekä Pohjois-Karjalan keskussairaalan kuntainliiton liittohallituksessa ja Pohjois-Karjalan liiton maakuntahallituksessa. Kunnallisneuvoksen arvo hänelle myönnettiin vuonna 1994.
Fatick

| Fatick |
| --- | --- |
 Fatickin alueen päänähtävyys on Saloumin suiston kansallispuisto.
 Fatick
 Koordinaatit: 14°19′49″N, 16°24′26″W 
Valtio:  Senegal
Alue:  Fatickin alue
Departementti:  Fatickin departementti
Perustettu:  
Hallinto:  
 – Asutustyyppi:  kaupunki
 – Hallinnon tyyppi:  kunta
Väkiluku (2013):  28 300
Infobox OKVirheellinen NIMI-arvo: 
Fatick on kaupunkikunta sekä Fatickin alueen ja departementin hallinnollinen keskus Senegalissa. Se sijaitsee Saloumin sivujoen Sinen varrella 157 kilometriä Dakarista kaakkoon. Kunnassa on 28 300 asukasta (vuonna 2013).
Kunnan pinta-ala on 90 neliökilometriä. Se käsittää kahdeksan kaupunginosaa, joista vanhin on nimeltään Escale. Niitä ympäröivät tulva- ja suolatasangot. Asukkaat ovat etupäässä sererejä, wolofeja ja fulbeja.
Ranskalaiset valtasivat Sinen kuningaskuntaan kuuluneen Fatickin vuonna 1859. Vuonna 1888 siitä tuli kauppapaikka, jonka kautta vietiin varsinkin maapähkinää. Fatickista tuli ranskalaisen komendantin asemapaikka vuonna 1898. Se sai osittaisen kunnallishallinnon vuonna 1917. Fatickin alue on perustettu vuonna 1984.
Kaupungin läpi kulkee Dakarista Tambacoundaan ja Malin rajalle johtava maantie N1. Asukkaiden pääelinkeinot ovat kaupankäynti, alkutuotanto, hallinto ja käsityöammatit. Talous perustuu maanviljelyyn, hedelmäpuiden kasvatukseen ja suolan tuotantoon. Teollisuutta ei ole käytännössä lainkaan ja palvelujen taso on vaatimaton. Ympäröivä maaseutu suuntautuu etupäässä 42 kilometrin päässä sijaitsevaan Kaolackiin.
Port Hedlandin satama

Irtolastialus Darya Shanthi saapumassa Port Hedlandin satamaan hinaajien avustamana
Port Hedlandin satama (engl. Port Hedland Port, LOCODE: AU PHE) on Australian länsiosat kattavan Länsi-Australian osavaltion luoteisosissa sijaitsevan noin 13 800 asukkaan Port Hedlandin kaupungin satama. Se kuuluu rahtimäärältään maailman viidentoista suurimman sataman joukkoon.
Port Hedlandin sijainti Länsi-Australiassa
Irtolastialus lastattavana Port Hedlandin satamassa
Historia

Satama ja sen kaupunki on saanut nimensä vuonna 1863 paikkakunnalle saapuneen ja ankkurinsa sinne laskeneen Mystery-laivan kapteenin Peter Hedlandin mukaan. Varsinaisen sataman perustaminen tapahtui vasta myöhemmin, kun satamapaikan tarpeellisuus seuduilla oli käynyt ilmeiseksi. Vuonna 1896 avattiin ensimmäinen varsinainen satamalaituri. Satama ja sen toiminnat monipuolistuivat vähitellen. Väylä ruopattiin selvästi suuremmille laivoille sopivaksi, kun vuodesta 1965 lähtien läheiset rautamalmikaivokset tarvitsivat vientisataman. Myös alueen suolantuotanto kaipasi parempaa satamaa kuljetuksilleen.
Meriväylä satamaan

Sittemmin satamaan johtavaa väylää on ruopattu lisää. Nykyään satamaan johtaa 20 merimailia pitkä, kapeimmillaan 183 metriä leveä ja vähintään 14,2 metriä syvä väylä.
Rahtiliikenne

Port Hedland on Australian suurin satama ja sijoittui 2010–2011 myös maailman kahdenkymmenen suurimman rahtisataman joukkoon. Vuonna 2011 sataman rahtimäärä oli 224,3 miljoonaa tonnia. Rahtimäärä oli kasvussa vielä 2012. Kesäkuun 2012 lopussa päätyneen 12 kuukauden jaksolla  sataman kautta kulki kaikkiaan 1 843 kauppalaivaa, jotka kuljettivat yhteensä 245,0 miljoonaa tonnia rahtia. Tästä 238,9 miljoonaa tonnia oli rautamalmin ja 3,2 miljoonaa tonnia suolan vientiä. Malmi tuodaan junilla läheisiltä kaivoksilta satamaan ja viedään edelleen irtolastialuksilla esimerkiksi Kiinan satamiin. Tuonnin suurimman tuoteryhmän muodostivat polttoöljyt (1,2 milj. t).
Kaudella 2013–2014 sataman rahtimäärä kipusi jo 372,3 miljoonaan tonniin. Tästä vientiä oli 370,1 ja tuontia 2,2 miljoonaa tonnia. Viennistä 98,4 % oli rautamalmia ja 0,9 % suolaa. Tuonnista 75,9 % oli polttonesteitä. Satamassa asioi vuoden aikana 2 447 alusta.
Merkittäviä lähisatamia

Lähistön merkittäviä, myös Australian luoteisrannikolta suuria määriä osin samojen kaivosalueiden rautamalmia Kiinaan laivaavia satamia ovat 150–200 kilometriä Port Hedlandin länsipuolella sijaitsevat Dampier ja Cape Lambert. Yhdessä nämä kolme satamaa vastaavat merkittävästä osasta, joidenkin lähteiden mukaan jopa puolesta maailman rautamalmin kaupan kuljetuksista.
Aiheesta muualla

Kuvia tai muita tiedostoja aiheesta Port Hedlandin satama Wikimedia Commonsissa
Pilbara Ports Authority: Port of Port Hedland (Arkistoitu – Internet Archive) (englanniksi) (dpa.wa.gov.au)